Паводле дадзеных следства, 20 ліпеня мінулага года Аляксандр Асіповіч пазнаёміўся ў кафэ з жыхаркамі Бабруйска Крысцінай і Алесяй, 27 і 26 гадоў. Пазней яны накіраваліся на кватэру, якая належыць яго маці, дзе працягнулі распіваць спіртныя напоі. У нейкі момант паўстаў канфлікт, падчас якога падсудны нанёс жанчынам шматлікія ўдары рукамі, нажом і малатком. Паводле абвінавачання, адной ахвяры было нанесена 77 удараў малатком і рукамі ў жыццёва важныя органы. У другой ахвяры — 16 ран, амаль усе — у вобласць галавы і шыі. Пацярпелыя памерлі на месцы, пасля чаго, паводле дадзеных следства, абвінавачаны прыняў меры да расчлянення і ўтойвання трупаў.